Diari Oficial de la Generalitat Valenciana


Sumari del DOGV 5432, del 19-01-2007 (2007/662)

RESOLUCIÓ de 16 de gener de 2007, de la consellera de Cooperació i Participació, per la qual es convoquen, per a l'any 2007, subvencions a projectes de cooperació internacional al desenvolupament que realitzen organitzacions no governamentals per al desenvolupament (ONGD).
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5432

Data del DOGV
:   19-01-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/662


Data del document
:   16-01-2007

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * cooperació internacional
    * organització no governamental
    * ajuda pública
    * ajuda al desenvolupament
    * suport econòmic

D'acord amb el que establix el Decret 201/1997, d'1 de juliol, del Consell de la Generalitat, sobre regulació de les bases per a la cooperació internacional al desenvolupament i del règim específic de transferències de fons destinats a la cooperació amb països en via de desenvolupament.
De conformitat amb el que disposa el Decret 8/2004, de 3 de setembre, pel qual s'assignen a la Presidència de la Generalitat les competències en matèria de cooperació al desenvolupament, i fent ús de les atribucions delegades per la Resolució de 2 de novembre de 2004, del President de la Generalitat (DOGV núm. 4.878, de 8.11.2004), en la consellera de Cooperació i Participació, resolc
Primer
Convocar ajudes a organitzacions no governamentals per al desenvolupament (ONGD) per al cofinançament de projectes de cooperació a executar en els països i poblacions estructuralment empobrits considerats prioritaris per la Generalitat, excepte projectes de formació i investigació.
No es consideren inclosos en la convocatòria els projectes que tinguen com a objecte l'ajuda humanitària i d'emergència ni els de caràcter assistencial que no puguen assegurar la seua viabilitat quan cesse el finançament extern.
Segon
Aprovar les bases per les quals es regula esta convocatòria, que s'inclouen com a annex I de la present resolució.
Tercer
Les entitats que presenten projectes a esta convocatòria hauran d'acreditar el compliment dels requisits establits en l'article 5 del Decret 201/1997, d'1 de juliol, del Consell de la Generalitat, sobre regulació de les bases per a la cooperació internacional al desenvolupament i del règim específic de transferències de fons destinats a la cooperació amb països en via de desenvolupament.
Quart
Els projectes presentats a esta convocatòria d'ajudes han d'adaptar-se a les prioritats horitzontals, sectorials i geogràfiques establides en el Pla Anual de Cooperació per al Desenvolupament de la Generalitat 2007, aprovat mitjançant un Acord del Consell de la Generalitat, de 22 de desembre de 2006 (DOCV núm. 5.419, de 2.01.2007).
Quint
Les ajudes concedides en virtut d'esta convocatòria seran sufragades a càrrec del capítol VII, línia de subvenció amb codi comptable T2324, del Programa 134.10, Cooperació Internacional al Desenvolupament, del Pressupost de la Generalitat per a 2007, per un import global màxim de 91.197.408 euros.
Del total dels fons previstos en esta convocatòria, el 70%, com a mínim, es destinarà als països o poblacions prioritaris d'acord amb les prioritats geogràfiques assenyalades en la base 3.2 de l'annex I d'esta convocatòria.
Al mateix temps, almenys el 12% dels fons previstos en esta convocatòria es destinarà als països menys avançats (PMA), segons la classificació de l'últim informe de desenvolupament humà del PNUD, entre els països prioritaris i d'atenció específica relacionats en l'esmentada base 3, excepte en el cas que no s'esgoten els fons de la convocatòria una vegada subvencionats el màxim de dos projectes per entitat sol·licitant.
Contra el present acte, que posa fi a la via administrativa, els interessats podran interposar, potestativament, un recurs de reposició davant del mateix òrgan que ho ha dictat, en el termini d'un mes, comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
València, 16 de gener de 2007.- El President de la Generalitat, p.d. la consellera de Cooperació i Participació: Gema Amor Pérez
ANNEX I
Bases per les quals es regula la convocatòria d'ajudes dirigides a organitzacions no governamentals per al desenvolupament (ONGD) per al cofinançament de projectes de cooperació a executar en països i poblacions estructuralment empobrits
Base 1. Experiència prèvia de l'ONGD sol·licitant de la subvenció
1. Les ONGD que sol·liciten la subvenció hauran d'acreditar la seua experiència en la realització d'este tipus de projectes, per mitjà de l'aportació de documents justificatius de l'execució, individualment o en agrupació amb altres ONGD, de sis projectes de cooperació en països en via de desenvolupament. En el cas d'agrupació d'ONGD, serà suficient que la que actua com a responsable del projecte acredite esta experiència prèvia.
2. S'eximix l'acreditació de l'experiència prèvia a aquelles entitats que ja hagueren rebut subvencions en anteriors convocatòries d'ajudes del Programa de Cooperació de la Generalitat a projectes de cooperació internacional al desenvolupament.
Base 2. Prioritats horitzontals
Tots els projectes confinançats per la present convocatòria d'ajudes hauran de tindre present els enfocaments horitzontals següents: lluita contra la pobresa, democràcia i defensa dels drets humans, promoció de la igualtat entre hòmens i dones, i sostenibilitat ambiental i prevenció de riscos.
Base 3. Prioritats geogràfiques
1. En la present convocatòria es cofinançaran aquells projectes que tinguen com a destinataris països o poblacions considerats prioritaris o d'atenció específica segons el Pla Anual 2007.
2. Es consideren països prioritaris els següents països o poblacions:
a) A Iberoamèrica: Bolívia, Colòmbia, Equador, El Salvador, Guatemala, Hondures, Nicaragua, Perú i República Dominicana.
b) Al Magrib i Orient Mitjà: Algèria, el Marroc, la població sahrauí i els territoris palestins.
c) A Àfrica subsahariana: Angola, Moçambic, Benín, Burkina-Faso, Mali, Rwanda, Kenya, Uganda i Sierra Leone.
d) A Àsia: Índia.
3. Es consideren d'atenció específica els països amb sectors de la població o zones geogràfiques en condicions de baix desenvolupament econòmic i social, i aquells països objecte d'actuacions més puntuals. Dins d'este grup s'inclouen:
a) A Iberoamèrica: Argentina, Cuba, Paraguai, Mèxic, Brasil, Haití i Panamà.
b) Al Magrib i Orient Mitjà: Mauritània, Tunis i Jordània.
c) A Àfrica subsahariana: Senegal, República Democràtica del Congo, Etiòpia, Guinea Bissau, Libèria, Sudan, Txad, Costa d'Ivori, Guinea Equatorial i Madagascar.
d) A Àsia, Filipines i Bangla Desh.
e) A Europa Central i Oriental: Bòsnia-Hercegovina i Albània.
Base 4. Prioritats sectorials
D'acord amb el Pla Anual de Cooperació al Desenvolupament de la Generalitat 2007, els projectes cofinançats en la present convocatòria hauran d'arreplegar un o més dels sectors següents:
a) Necessitats socials bàsiques:
1. Enfortiment dels sistemes de salut d'acord amb les prioritats locals i nacionals dels països destinataris i les recomanacions d'organismes internacionals: salut pública i prevenció de malalties transmissibles; atenció primària, a fi d'ampliar la cobertura poblacional i integrar pràctiques tradicionals eficaces; atenció especialitzada, incrementant la capacitat tècnica i de gestió dels hospitals i centres d'especialitats; i política sanitària, procurant les ferramentes necessàries per al seu desenvolupament com a plans de salut, i sistemes d'informació, avaluació i control de qualitat. En especial, es valorarà la millora de la salut materna, la reducció de la mortalitat infantil, i la lluita contra el VIH/SIDA, el paludisme i altres malalties greus (malària, dengue, mal de chagas, tuberculosi, etc).
2. Millora de la qualitat de l'educació i formació bàsica, que contempla l'educació primària universal, prestant especial atenció al foment de l'educació bàsica, l'alfabetització d'adults, la construcció d'infraestructures adequades i segures, la provisió d'equipament escolar, la millora de la formació i condició del professorat, així com el foment de l'educació intercultural bilingüe, adaptada a la identitat cultural de la població. Serà transversal a tots els projectes la promoció de la igualtat de gènere en l'accés i aprofitament de l'educació per part de les xiquetes i dones.
3. Millora de les infraestructures socials, l'accés a una vivenda digna i especialment el control i tractament de l'aigua, el sanejament ambiental i el tractament de residus.
4. Impuls de la sobirania alimentària a fi de garantir el dret a l'alimentació, alhora que es promou el dret dels pobles a definir les seues pròpies polítiques i estratègies sostenibles de producció, distribució i consum d'aliments, fomentant el respecte i defensa de la diversitat cultural i ètnica respecte dels modes de producció i comercialització dels recursos naturals. Es donarà prioritat a aquelles iniciatives que promoguen l'accés i control als recursos productius (terra, aigua, i llavors, entre altres) i l'accés a la propietat de les dones.
b) Protecció de les persones més vulnerables:
1. Infància i joventut. Es potenciaran especialment les actuacions que afavorisquen noves relacions entre els gèneres en tots els nivells de l'ensenyança i aquelles destinades a la protecció dels drets de la infància, especialment a l'eradicació del tràfic i de l'explotació infantil i l'atenció als xiquets i xiquetes del carrer.
2. Població refugiada, desplaçada o afectada per desastres. Es promouran actuacions encaminades a la prevenció, preparació i mitigació dels desastres, com també l'atenció a les poblacions afectades pels conflictes civils, els desastres naturals i les crisis humanitàries.
3. Poblacions indígenes. Es promourà el seu dret a l'autodesenrotllament, és a dir, a configurar els seus propis processos de desenvolupament social, econòmic, polític i cultural, mantenint les seues identitats culturals i participant plenament i lliurement en els processos democràtics de les seues comunitats i països.
4. Població amb discapacitat. Es promouran actuacions que faciliten la seua integració familiar i educativa, la seua participació social i inserció en el mercat laboral, així com el foment de les seues habilitats personals i la recuperació de capacitats sensorials, físiques i mentals.
c) Millora de les condicions laborals i generació d'ingressos dels col·lectius més desfavorits:
1. La realització de programes de cooperativisme, associacionisme i altres fórmules col·lectives semblants, així com l'enfortiment del sistema de microcrèdits i l'execució de programes de generació de microempreses i autoocupació, amb especial atenció a aquelles actuacions que promoguen l'accés al crèdit a les dones per a la realització d'activitats productives, sempre que vaja acompanyat de mesures que asseguren el seu control i gestió.
2. L'enfortiment dels sectors productius, principalment el sector agrícola, amb especial èmfasi en aquells projectes que promoguen la diversificació de cultius de forma sostenible.
3. La promoció del sector de la producció i distribució d'aliments, amb especial atenció al respecte i desenvolupament del principi de sobirania alimentària.
4. El foment del comerç just i el consum responsable, facilitant a les cooperatives de comerç just l'accés a mercats.
5. L'enfortiment de xarxes de comerç local i nacional.
6. El desenvolupament de la capacitació empresarial i professional, així com l'autoocupació entre les dones i la població juvenil.
7. La formació dels treballadors i treballadores i la difusió dels drets laborals.
8. El foment del turisme sostenible.
d) Enfortiment de les administracions descentralitzades i promoció de la societat civil: es prioritzaran les accions encaminades a generar plans de desenvolupament local i regional que incidisquen en la millora de la governabilitat democràtica i fomenten els mecanismes de participació ciutadana, els processos de descentralització i governabilitat local, i el paper de les administracions locals en el desenvolupament sostenible de les regions i municipis. Així mateix, es promourà la formació de tècnics municipals i la prestació d'assistències tècniques per a la millora dels servicis públics en els àmbits socials, econòmics i mediambientals. També es potenciarà la participació de la societat civil, especialment de les organitzacions indígenes, de dones i de jóvens, en les polítiques públiques.
e) Promoció de la cultura de pau: es prioritzaran les accions dirigides a l'enfortiment de les capacitats de governabilitat democràtica, negociació i construcció de processos de pau. També es promouran programes dirigits a països i territoris que afronten situacions de conflicte, recolzant accions de cooperació orientades a previndre i reduir la vulnerabilitat de les poblacions. A més, s'impulsaran projectes destinats a la construcció d'una pau duradora a través de processos de reconstrucció i reconciliació post-bèl·lica. Es prestarà especial atenció a les necessitats concretes de les dones i la infància en la resolució de crisis humanitàries i conflictes armats, es fomentarà el respecte dels drets de les poblacions refugiades i desplaçades, i s'atendran les necessitats derivades de la protecció específica que això requerix.
Base 5. Altres prioritats
1. Així mateix, es donarà prioritat a:
a) Projectes que complementen o reforcen plans estratègics d'intervenció en què participen tres o més organitzacions no governamentals per al desenvolupament valencianes.
b) Propostes que donen continuïtat a accions recolzades en anteriors exercicis per la Generalitat.
c) Iniciatives que s'emmarquen dins de les prioritats de desenvolupament dels països receptors de l'ajuda.
d) Projectes en què participen dos o més entitats amb capacitats complementàries.
e) Projectes en què es demostre capacitat tècnica i experiència suficient de l'entitat sol·licitant, en el sector o sectors d'intervenció.
f) Projectes que presenten un pla de sostenibilitat que garantisca la continuïtat del projecte una vegada desapareguda l'ajuda externa.
g) Projectes on existisca una gran implicació de la població beneficiària en les diferents fases d'execució del projecte.
h) Projectes que compten amb una elevada implicació financera de l'entitat sol·licitant i el major percentatge de la subvenció rebuda de la qual tinguen destinació en el país on es duga a terme l'execució del projecte.
2. En els projectes de cost total igual o inferior a 250.000 euros, la realització d'una avaluació final externa de resultats i objectius serà considerada com a mèrit preferent a l'hora de la valoració d'aquells.
Base 6. Requisits tècnics del contingut dels projectes
El contingut dels projectes haurà d'incloure:
1. Identificació i formulació precises, amb objectius clars i realistes.
2. Calendari detallat d'accions, amb determinació de l'exercici pressupostari en què es desenvoluparà cada una d'elles, en el cas de projectes que comprenguen més d'un exercici.
3. Desglossament pressupostari detallat que distingisca els costos imputats a cada exercici pressupostari.
4. Estudi de viabilitat econòmica, social i administrativa de l'acció després del cessament del finançament externa. En el cas de construcció de vivendes o infraestructures, s'haurà d'incloure document de conformitat de les autoritats locals.
5. Criteris o indicadors que permeten mesurar el grau de realització dels objectius fixats.
6. Implicació en el projecte de les entitats que actuen com a soci en el país receptor i, si és el cas, participació dels propis beneficiaris en el disseny, execució i avaluació de l'activitat.
7. Considerar el factor gènere en tot el cicle del projecte per a analitzar els problemes, definir els grups destinataris i beneficiaris, definir els objectius, definir indicadors i controlar les activitats.
8. Identificació exacta i detallada de les fonts de finançament complementari de la subvenció de la Generalitat.
9. Memòria econòmica i pla de finançament, elaborats d'acord amb el que establix els articles 6, 7, 8 i 10.7.b) del Decret 201/1997, del Consell de La Generalitat, on s'identifiquen els recursos necessaris, el nombre d'unitats de cada recurs, el preu per unitat, en la moneda local i en euros i l'import total.
10. Factures proforma acreditatives dels costos per unitat dels recursos a emprar. En el cas que, de manera excepcional, no puga disposar-se de factures proforma respecte d'algun concepte de despesa, haurà de presentar-se informe justificatiu d'esta impossibilitat. En l'informe d'avaluació tècnica del projecte es valorarà la suficiència d'esta justificació i, si es considera que la impossibilitat no ha quedat acreditada, podrà demanar-se a l'entitat sol·licitant que esmene la falta de la documentació en qüestió.
11. Documentació acreditativa de la titularitat i règim de propietat dels immobles vinculats al projecte, així com dels seus valors.
12. Documentació acreditativa del valor de les contribucions en espècie dels socis locals, de les quals només seran admissibles les relatives a terrenys, personal i autoconstrucció de vivenda.
13. Informe i documentació justificativa de la quantia de les despeses indirectes que s'imputen al projecte.
Base 7. Termini i lloc de presentació de les sol·licituds, i nombre màxim de projectes a presentar
1. El termini de presentació de sol·licituds serà de 30 dies naturals a comptar de l'endemà de la publicació de la present resolució en el Diari Oficial de la Comunitat Valenciana. En el cas que l'últim dia del termini fora inhàbil, el termini s'entendrà prorrogat al primer dia hàbil següent, d'acord amb el que disposa l'article 48.3 de la Llei 30/1992, de Règim Jurídic de les Administracions Públiques i del Procediment Administratiu Comú.
2. El lloc de presentació de les sol·licituds serà preferentment la Direcció General de Cooperació al Desenvolupament i Relacions Externes, a la Plaça Sant Nicolau, 2 (València 46703) i, alternativament, qualsevol dels llocs que establix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
3. Cada entitat podrà presentar un màxim de tres projectes per a esta convocatòria. Esta limitació regirà tant per a projectes presentats per entitats de forma individual com en el cas d'agrupacions d'entitats.
Base 8. Incompatibilitat de sol·licituds de subvenció
No podrà sol·licitar-se subvenció dins d'esta convocatòria per al cofinançament de projectes respecte dels quals s'haja sol·licitat així mateix subvenció a través d'una altra convocatòria pública l'any 2007, dins del Programa de Cooperació Internacional al Desenvolupament de la Generalitat, quan existisca identitat d'objecte entre les activitats la subvenció de les quals se sol·licita. Si això ocorreguera, l'entitat sol·licitant haurà d'optar per una de les subvencions sol·licitades.
Base 9. Percentatge de cofinançament, quantia de les subvencions i cost total dels projectes
1. La participació financera de la Generalitat en els projectes serà, com a màxim, del 80% del cost total del projecte, de conformitat amb el que preveu l'article 6 del Decret 201/1997, del Consell de la Generalitat. El cost total del projecte no podrà ser superior a 500.000 euros, per la qual cosa la subvenció màxima que es podrà concedir per projecte a través d'esta convocatòria d'ajudes ascendirà a 400.000 euros.
2. Els projectes que hagen superat l'avaluació tècnica, podran ser subvencionats pel 100% de l'import sol·licitat, i es concediran les ajudes per orde de puntuació de major a menor fins a l'esgotament dels fons previstos en esta convocatòria.
3. Quant a les entitats subvencionades, la concessió d'ajudes no podrà superar en el seu conjunt el 5% del total dels fons previstos per a la present convocatòria. En el cas que, d'acord amb la present convocatòria d'ajudes, resulten subvencionats dos projectes d'una mateixa entitat o d'una mateixa agrupació d'entitats, i la quantia global de les subvencions concedides poguera sobrepassar el dit límit, la Comissió Tècnica del Programa de Cooperació decidirà motivadament la quantia de la subvenció o subvencions que hagen de reduir-se.
4. No obstant això, el límit del 5% dels fons de la convocatòria, no resultarà d'aplicació quan es tracte de projectes complementaris o que reforcen plans estratègics d'intervenció en què participen tres o més organitzacions no governamentals per al desenvolupament valencianes, així com en el cas que no s'esgoten els fons de la convocatòria, una vegada subvencionats els projectes que superen l'avaluació tècnica.
5. El percentatge de cofinançament d'un projecte quedarà fixat en el moment de l'aprovació de la quantia de la subvenció per la relació entre esta i el cost total del projecte que apareix en el formulari d'identificació original o, si és el cas, reformulat. Si després de l'efectiva execució del projecte, el cost total real resultara ser inferior al previst en un principi, la subvenció serà objecte de minoració, de manera que el percentatge de cofinançament de la Generalitat es mantinga inalterat.
Base 10. Formulari de sol·licitud i documents que han d'acompanyar-lo
1. Per a tindre accés a les ajudes serà necessari presentar:
a) Com escrit de sol·licitud, el formulari d'identificació del projecte que figura com a annex II d'esta resolució, en dos exemplars i en disquet, i emplenat en la seua totalitat.
b) Certificació acreditativa de la inscripció en el Registre d'organitzacions no governamentals de desenvolupament adscrit a l'Agència Espanyola de Cooperació Internacional, d'acord amb el que establixen els articles 33 de la Llei 23/1998, de 7 de juliol, de Cooperació Internacional per al Desenvolupament, i 2 del Reial Decret 993/1999, d'11 de juny, pel qual s'aprova el Reglament regulador del registre. La inscripció en el registre haurà de ser anterior a l'últim dia del termini de presentació de sol·licituds. Quedaran exemptes d'este requisit les entitats que hagueren resultat subvencionades en alguna de les cinc últimes convocatòries anteriors a la present, havent d'aportar, en este cas, un certificat del secretari amb el vistiplau del president de l'entitat, que acredite que la mateixa continua inscrita i que no han variat les condicions de la seua inscripció.
c) Els documents que s'enumeren en l'annex III d'esta resolució, en els termes expressats en l'annex.
2. Quan la sol·licitud no reunisca els requisits assenyalats en l'article 70.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'acompanye la documentació que, d'acord amb la present base i els annexos II i III d'esta resolució, resulta exigible, es requerirà a l'entitat sol·licitant, d'acord amb el que establix l'article 71.1 de l'esmentada llei, perquè, en termini de deu dies, esmene la falta o acompanye els documents preceptius, amb indicació que, si així no ho fera, es tindrà per desistida la seua petició, prèvia resolució que haurà de ser dictada en els termes que preveu l'article 42 de la mencionada llei. En el cas que l'esmena de la sol·licitud afecte el formulari d'identificació del projecte, haurà de presentar-se nou formulari d'identificació del projecte en el model que figura en l'annex II d'esta resolució, en dos exemplars i en disquet, i emplenat en la seua totalitat. Si l'esmena o falta de documentació es referix a algun dels documents que s'enumeren en la carpeta B de l'annex III d'esta resolució, la documentació que es requerisca haurà de presentar-se en dos exemplars i en les condicions que s'expressen en el referit annex.
Base 11. Subvenció de despeses indirectes
1. Es consideraran despeses indirectes, d'acord amb el que establix l'article 6.2 h) del Decret 201/1997, del Consell de La Generalitat, tota despesa administrativa de l'ONGD espanyola, i entenem per tals, les de la seu a la Comunitat Valenciana encarregada de la cogestió del projecte i el soci local, derivades exclusivament i directament de la formulació, seguiment i avaluació de cada un dels projectes, i la seua subvenció es regula de la manera següent:
a) El percentatge màxim de despeses indirectes es fixa en el 8% de la subvenció concedida per la Generalitat.
b) Quant als interessos generats pels fons del projecte, serà obligatòria el seu reinversió en despeses directes, i queda exclosa la seua imputació a despeses indirectes.
2. No es consideren despeses indirectes imputables a la subvenció de la Generalitat les següents:
a) Funcionament: electricitat, aigua, comunicacions i altres subministraments de la mateixa índole.
b) Manteniment de la seu i instal·lacions de l'entitat sol·licitant o soci local i quotes satisfetes per pertinença a qualsevol agrupació d'ONGD.
c) Combustible, assegurances i manteniment de vehicles.
d) Lloguer de locals.
Base 12. Avaluació prèvia dels projectes
1. Complits els requisits anteriors, la Comissió Tècnica del Programa de Cooperació efectuarà la valoració de l'adaptació dels projectes als criteris establits en l'esmentat Decret 201/1997 i a les prioritats definides en esta resolució de convocatòria, així com la selecció d'aquells projectes que es consideren de major interés.
2. La composició de la Comissió Tècnica del Programa de Cooperació serà la següent:
- La directora general de Cooperació al Desenvolupament i Relacions Externes, que actuarà com a presidenta.
- El cap de l'Àrea de Cooperació al Desenvolupament.
- La cap del Servici de Gestió Administrativa i Assistència Jurídica.
- La secretària general administrativa de la Presidència de la Generalitat, o qui designe com a suplent.
- Un tècnic designat per la directora general de Cooperació al Desenvolupament i Relacions Externes, que actuarà com a secretari.
El funcionament de la dita comissió haurà d'adaptar-se al que establix la present convocatòria i al que disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
3. La comissió utilitzarà, com a element de deliberació, els informes d'una entitat externa, contractada a este efecte per a realitzar una avaluació tècnica dels projectes presentats.
4. L'avaluació tècnica serà superada en el cas que el projecte abast una puntuació mínima global de 50 punts, sobre un total de 100 punts que es distribuiran de la manera següent:
a) 15 punts, com a màxim, per la capacitat de gestió i experiència de l'ONGD sol·licitant.
b) 15 punts, com a màxim, per les característiques i grau d'implicació del soci local.
c) 70 punts, com a màxim, per la qualitat del projecte. A este efecte, es tindrà en compte el grau d'adequació del projecte als criteris prioritaris i objectius, els factors condicionants del seu desenvolupament, la població beneficiària del mateix, la seua viabilitat economicofinancera i la seua sostenibilitat futura.
Així mateix, per a superar l'avaluació tècnica serà necessari aconseguir, per cada un d'estos tres apartats, com a mínim, l'equivalent a la mitat de la seua puntuació respectiva.
5. La Comissió Tècnica del Programa de Cooperació podrà incloure, entre els seus criteris de valoració, la consideració d'un informe tècnic elaborat per la Direcció General de Cooperació al Desenvolupament i Relacions Externes.
6. A fi d'aconseguir una major redistribució de les ajudes entre les ONGD valencianes i una major concentració dels esforços de cada una d'elles en un menor nombre de projectes a gestionar, es limitarà a dos el nombre de projectes subvencionats per esta convocatòria per a cada entitat sol·licitant, excepte quan es tracte de projectes complementaris o que reforcen plans estratègics d'intervenció en què participen tres o més organitzacions no governamentals per al desenvolupament valencianes, així com en el cas que no s'esgoten els fons de la convocatòria, una vegada subvencionats els projectes que superen l'avaluació tècnica.
7. En cas d'empat en la puntuació final obtinguda en els projectes, serà preferent l'adjudicació a favor d'aquelles entitats que ocupen major percentatge de treballadors discapacitats en relació amb les respectives plantilles d'estes, o bé es comprometen a contractar un percentatge major de treballadors discapacitats durant l'àmbit temporal de l'ajuda o subvenció.
Base 13. Resolució del procediment
1. Formulada proposta de resolució de la present convocatòria per la Comissió Tècnica del Programa de Cooperació a què es referix la base anterior, correspondrà al mateix òrgan que ha convocat resoldre sobre la concessió o denegació de cada una de les subvencions sol·licitades, en el termini màxim de sis mesos a comptar de la publicació d'esta convocatòria en el Diari Oficial de la Comunitat Valenciana.
2. La resolució per la qual es concedisquen o deneguen les subvencions es publicarà en el Diari Oficial de la Comunitatat Valenciana.
3. Transcorregut el termini màxim per a resoldre sense que s'haja produït resolució expressa, els interessats que hagueren comparegut podran entendre desestimades les seues pretensions per silenci administratiu.
4. Contra la resolució de concessió o denegació d'ajudes, que posarà fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes, comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
5. Transcorreguts tres mesos a comptar de la data de la publicació en el Diari Oficial de la Comunitat Valenciana de la resolució per la qual es concedisquen o deneguen les subvencions i durant un període de dos mesos, els documents dels projectes presentats amb la sol·licitud de subvenció que no resulten subvencionats estaran a disposició de les entitats sol·licitants en la seu de la Direcció General de Cooperació al Desenvolupament i Relacions Externes perquè puguen ser retirats. Passat el dit termini, es procedirà a la seua destrucció.
Base 14. Obligacions de les entitats beneficiàries de subvencions
1. Les entitats beneficiàries de subvencions hauran de reunir els requisits i complir les obligacions establides en esta convocatòria i en la legislació vigent.
2. No podran obtindre la condició d'entitat beneficiària les persones o entitats en els que concórrega alguna de les circumstàncies previstes en l'article 13.2 i 3 de la Llei 38/2003, de 17 de novembre, General de Subvencions.
3. Les entitats beneficiàries de subvencions es comprometen a complir les obligacions previstes en l'article 14 de l'esmentada Llei General de Subvencions, i en particular:
a) Executar el projecte i complir els objectius previstos, que fonamenten la concessió de la subvenció.
b) Justificar l'execució del projecte i el compliment dels objectius en els termes que preveu l'article 30 de la Llei General de Subvencions i d'acord amb el que establixen les presents bases de convocatòria.
c) Sotmetre's a les actuacions de comprovació i control financer que puguen realitzar els òrgans de control competents, aportant quanta informació siga requerida.
d) Comunicar l'obtenció d'altres subvencions, ajudes, ingressos o recursos que financen les activitats subvencionades. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
e) Complir la normativa sobre integració laboral de persones amb discapacitat o, si és el cas, l'exempció de la dita obligació, de conformitat amb el que establix el Decret 279/2004, de 17 de desembre, del Consell de La Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat.
f) Facilitar l'accés al lloc de l'acció i als seus immobles, així com als llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable.
g) Conservar els documents justificatius de l'aplicació dels fons rebuts, inclosos els documents electrònics, en tant puguen ser objecte de les actuacions de comprovació i control.
h) Donar publicitat del finançament de l'acció per part de la Generalitat per mitjà de la col·locació del distintiu representatiu d'este organisme.
i) Informar de qualsevol modificació, canvi organitzatiu, de responsable, de domicili o de qualsevulla altra dada identificativa de l'entitat subvencionada, que afecte les relacions amb la Direcció General de Cooperació al Desenvolupament i Relacions Externes, així com comunicar qualsevol eventualitat que sorgisca en el desenvolupament del projecte.
j) Realitzar una avaluació final de resultats i objectius en els casos i segons els termes previstos en la base 20 d'este annex I de la present convocatòria.
k) Aportar, per mitjà del cofinançament previst en l'article 7 del Decret 201/1997, la diferència entre el cost total del projecte i la subvenció de la Generalitat.
l) Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.
m) Acreditar amb anterioritat a dictar-se la proposta de resolució de concessió que es troben al corrent en el compliment de les seues obligacions tributàries (estatal i autonòmica de la Generalitat de la Comunitat Valenciana) i davant de la Seguretat Social.
Base 15. Inici de l'execució i lliurament anticipat de fons
1. Una vegada es publique en el Diari Oficial de la Comunitat Valenciana la resolució de concessió d'ajudes d'esta convocatòria, l'administració tramitarà el lliurament del 100% de la subvenció concedida.
2. L'inici de l'execució del projecte podrà produir-se dins de l'any 2007 i, com a màxim, fins als tres mesos següents a la recepció de la subvenció concedida. En tot cas, immediatament després que es produïsca l'inici de l'execució del projecte subvencionat, haurà de ser comunicada tal circumstància per escrit a la Direcció General de Cooperació al Desenvolupament i Relacions Externes.
3. Així mateix, haurà de comunicar-se a la Direcció General de Cooperació al Desenvolupament i Relacions Externes la data de la recepció de la subvenció concedida per la Generalitat en el termini dels deu dies hàbils següents a l'ingrés d'aquella en el compte bancari assenyalat a este efecte, havent d'aportar original o fotocòpia compulsada de la transferència bancària.
4. L'Administració es reserva la facultat de requerir en qualsevol moment garantia real o personal a l'entitat beneficiària si circumstàncies objectives així ho justifiquen.
Base 16. Reformulació del projecte
1. En el cas que la subvenció concedida siga inferior a la quantitat sol·licitada, l'entitat subvencionada haurà de presentar, dins dels dos mesos següents a la publicació de la resolució, una reformulació pressupostària del projecte inicial que ho ajuste a la quantitat que finalment subvenciona la Generalitat. La reformulació haurà de realitzar-se d'acord amb les instruccions que proporcione la Direcció General de Cooperació al Desenvolupament i Relacions Externes a este efecte, i comportarà la presentació per part de l'entitat beneficiària d'un nou formulari d'identificació, en suport escrit i disquet, així com la descripció dels termes en què s'efectua la reformulació i una nova memòria econòmica adaptada als canvis pressupostaris realitzats i en els termes descrits en l'annex III d'esta resolució dins de la carpeta B, punt 21.
2. La contribució financera externa, davall qualsevol de les formes previstes en l'article 7 del Decret 201/1997, del Consell de la Generalitat, es podrà ajustar proporcionalment a la reducció de la subvenció. En cap cas este ajustament podrà implicar un increment del percentatge de cofinançament de la Generalitat respecte del que apareixia en el projecte inicial.
3. En cas de no presentar-se la reformulació del projecte en el termini dalt indicat, s'entendrà que l'entitat beneficiària renuncia a la subvenció concedida, sense perjuí de l'aplicació prèvia del que disposa l'article 76 de la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú.
Base 17. Informes semestrals
1. Les entitats hauran de presentar, per cada projecte subvencionat, un informe semestral sobre la seua marxa d'execució, segons el model normalitzat disponible en l'adreça http://www.pre.gva.es/cdre/cooperacion
2. No es tindran en compte aquelles sol·licituds de modificació del projecte subvencionat ni d'ampliacions de termini que requerisquen l'autorització prèvia i expressa de la Direcció General de Cooperació al Desenvolupament i Relacions Externes, que s'incloguen en els informes semestrals.
3. El termini per a la presentació de l'informe semestral serà de deu dies hàbils a comptar de l'endemà al transcurs de cada semestre d'execució del projecte.
Base 18. Finalització del projecte, informe final i documents que han d'acompanyar-lo
1. Els projectes es consideraran finalitzats una vegada transcorregut el termini d'execució previst en el formulari d'identificació del projecte.
2. El termini per a la presentació de l'informe final i la justificació de les despeses davant de la Direcció General de Cooperació al Desenvolupament i Relacions Externes serà de tres mesos a partir de la data de finalització del projecte. No obstant això, en el cas que es realitze l'avaluació final de resultats i objectius a què es referix la base 20 d'este annex, la presentació del seu informe i la documentació justificativa a este efecte s'haurà de produir dins dels sis mesos següents a la finalització del projecte.
3. L'informe final s'haurà d'omplir en model normalitzat disponible en l'adreça http://www.pre.gva.es/cdre/cooperacion, s'hi haurà d'analitzar i avaluar la realització del projecte en el seu conjunt, i reflectir les actuacions finançades a càrrec de la subvenció de la Generalitat i les que s'hagen finançat a càrrec d'altres subvencions o fons propis.
4. L'informe final haurà d'acompanyar-se dels documents següents:
a) Certificació original del secretari de l'entitat beneficiària amb el vistiplau del president que la subvenció, així com, si és el cas, els interessos que se'n generen, han sigut invertits en la seua totalitat en el projecte per al qual va ser concedida, i on consten, a més, els objectius aconseguits.
b) Certificació original del secretari de l'entitat beneficiària amb el vistiplau del president sobre el cost total del projecte.
c) En el cas que les despeses inherents a l'execució del projecte s'hagen realitzat en l'exterior, informe del soci local sobre les repercussions del projecte, així com el certificat acreditatiu de l'import de les transferències rebudes imputables a la subvenció concedida per la Generalitat.
d) Documents o certificacions bancàries acreditatives dels punts següents: ingrés de la subvenció en el compte corrent obert a este efecte, transferències bancàries realitzades al seu càrrec i, si és el cas, tipus de canvi de les transferències bancàries realitzades. Així mateix, certificat de l'entitat bancària dels interessos produïts pel depòsit de la subvenció des del dia de l'ingrés, tant a Espanya com en el país de destinació.
e) Relació numerada dels documents justificatius de la despesa realitzats a càrrec de la subvenció concedida, segons model normalitzat disponible en l'adreça http://www.pre.gva.es/cdre/cooperacion. La dita relació numerada haurà d'agrupar-se segons les partides detallades en el formulari d'identificació del projecte o, si és el cas, en la reformulació econòmica presentada o en la modificació pressupostària del projecte autoritzat o comunicat.
f) Documents justificatius de les despeses realitzades a càrrec de la subvenció concedida, ordenats basant-se en la relació numerada a la qual es referix la lletra anterior. Els dits documents consistiran en factures i la resta de documents de valor probatori equivalent en el tràfic jurídicomercantil o amb eficàcia administrativa, en original o fotocòpia compulsada. Els originals hauran de marcar-se amb un segell o diligència, i indicar la subvenció per a la justificació de la qual han sigut presentats i si l'import del justificant s'imputa totalment o parcialment a la subvenció.
Base 19. Justificació de les despeses i auditoria
1. Els documents justificatius de la despesa han de ser autèntics, a l'efecte dels quals haurà de presentar-se el document original acompanyat d'una còpia per a la seua compulsa, o còpia degudament compulsada per notari o fedatari públic.
2. Les factures presentades hauran de complir amb els requisits exigits per la legislació del país en què s'hagen adquirit els béns o prestat els servicis, per o per al beneficiari de la subvenció i, en tot cas, inclouran:
a) Nom, cognoms, denominació social, domicili i número d'identificació fiscal, si és el cas, de l'expedidor i del destinatari.
b) Descripció de l'operació i contraprestació total.
c) Lloc i data d'emissió.
d) Acreditació que s'ha efectuat l'abonament del seu import per l'entitat beneficiària.
e) Diligència de l'entitat beneficiària en què es faça constar el número d'expedient i l'afectació, total o parcial, al projecte subvencionat. En el cas que el document justificatiu de la despesa s'impute a més d'un cofinanciador s'expressarà, a més, el percentatge de finançament que s'impute a la subvenció de la Generalitat.
3. La data de les factures i justificacions de les despeses a càrrec de la subvenció de la Generalitat haurà d'estar compresa dins del termini d'execució real del projecte. Només s'acceptaran factures anteriors o posteriors, en no més de sis mesos, per a les despeses indirectes de formulació i avaluació. Així mateix, s'acceptaran factures posteriors en no més de sis mesos per als despeses d'avaluació final de resultats i objectius.
4. En el cas que el soci local no puga desprendre's d'algun document justificatiu del despesa, s'haurà de presentar informe motivant la dita impossibilitat. En este cas, serà necessària que s'aportació una còpia del document confrontada per notari o per funcionari de l'ambaixada o consolat espanyol, qui donarà expressament fe que en l'original del document s'ha fet constar de manera fefaent que el dit despesa ha sigut subvencionat per la Generalitat, totalment o parcialment, en la quantia que s'especifique.
5. Si la justificació de la despesa no arriba a la totalitat de la quantia subvencionada o si es donara la circumstància descrita en la base 9.5 d'este annex, l'Adminiatració iniciarà el corresponent procediment de minoració de la subvenció concedida.
6. Quant al procediment de gestió i justificació de la subvenció pública caldrà ajustar-se en especial al que disposen els articles 29 a 31 de la Llei General de Subvencions.
Base 20. Seguiment i avaluació final de resultats i objectius
1. Serà preceptiva la realització d'una avaluació final externa de resultats i objectius en el termini de sis mesos des de la data de finalització del projecte per a tots aquells projectes el cost total dels quals siga superior a 250.000 euros. El cost de l'avaluació estarà pressupostat en la sol·licitud de subvenció, i en ella es valorarà el grau de compliment de l'objectiu específic del projecte i dels resultats aconseguits. La dita avaluació serà preceptiva per al tancament del projecte i formarà part de l'expedient de justificació.
2. El cost de les avaluacions a què es referix esta base podrà estar contemplat entre les despeses de subvenció, amb el límit del 2% de la subvenció sol·licitada en el cas que es tracte de projectes amb avaluació obligatòria. Les persones físiques o jurídiques que realitzen l'avaluació seran designades per l'entitat beneficiària de la subvenció sempre que la Direcció General de Cooperació al Desenvolupament i Relacions Externes no faça cap objecció.
3. En els projectes el cost total dels quals siga de fins a 250.000 euros, la realització d'esta avaluació final serà potestativa, i no s'aplicarà a la quantia de la subvenció que se sol·licite per a la realització de la mateixa la limitació prevista en l'apartat anterior, si bé el dit cost haurà de ser coherent amb el projecte a executar i el tipus d'avaluació a realitzar.
4. L'Administració podrà realitzar missions de seguiment en el terreny per a verificar el grau de compliment de les actuacions i demanar informes valoratius sempre que s'estimen necessaris.
Base 21. Avaluació d'impacte dels projectes
1. La Direcció General de Cooperació al Desenvolupament i Relacions Externes, amb l'objecte d'analitzar els efectes sobre el desenvolupament del país i sobre la imatge de la Generalitat allí, podrà sotmetre els projectes subvencionats a una avaluació de les conseqüències de les accions realitzades, a fi d'identificar i corregir les possibles deficiències o impactes negatius i d'optimitzar els recursos emprats. L'avaluació es realitzarà d'acord amb la metodologia i procediments estandarditzats en matèria de cooperació al desenvolupament, comprovant els efectes i grau de compliment dels objectius del projecte d'acord amb els criteris clàssics d'eficàcia, eficiència, pertinència, impacte i viabilitat.
2. La dita avaluació podrà ser efectuada a través de la pròpia Administració o per mitjà de la contractació d'empreses externes, especialitzades en la matèria.
Base 22. Control financer
1. Els originals de tots els documents justificatius de la despesa imputables al projecte quedaran depositats en la seu de la Comunitat Valenciana de l'entitat beneficiària, almenys, durant un període de quatre anys des de la presentació de l'informe final.
2. L'entitat beneficiària es compromet a permetre el control financer que correspon a l'òrgan gestor de les subvencions, a la Intervenció General i a la Sindicatura de Comptes de la Generalitat, i facilitarà, a este efecte, quanta informació li siga requerida.
Base 23. Modificació del projecte i ampliacions de termini
1. Quan durant l'execució del projecte succeïsquen circumstàncies que alteren o dificulten greument el seu desenvolupament, l'entitat beneficiària estarà obligada a sol·licitar per escrit, de forma motivada i amb caràcter immediat a l'aparició de les circumstàncies que la justifiquen, autorització de modificació substancial del projecte a la Direcció General de Cooperació al Desenvolupament i Relacions Externes. S'entén per modificació substancial aquella que afecte objectius, resultats, població beneficiària, ubicació territorial, soci local o variació de les partides pressupostàries en més del 10% del pressupost inicialment aprovat o reformulat. La resta de modificacions del projecte es consideraran modificacions no substancials i hauran de ser comunicades per escrit a la Direcció General de Cooperació al Desenvolupament i Relacions Externes de forma immediata a l'aparició de les circumstàncies que les motiven. Qualsevol modificació del projecte comportarà la presentació, adaptats a les noves circumstàncies, d'un nou formulari d'identificació, en suport escrit i disquet, així com una nova memòria econòmica en els termes descrits en l'annex III d'esta resolució dins de la carpeta B, punt 21.
2. El termini d'execució del projecte i els terminis de presentació dels informes de seguiment i de l'informe final només podran ser ampliats si així ho autoritza la Direcció General de Cooperació al Desenvolupament i Relacions Externes, amb la sol·lictud prèvia motivada de l'entitat beneficiària que haurà de presentar-se dins del termini inicial establit, d'acord amb el que disposa l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Base 24. Revocació i reintegrament de les subvencions
1. L'Administració, si existiren motius fundats per a suposar que el projecte de cooperació està sent incorrectament executat, podrà:
a) Suspendre provisionalment, amb audiència prèvia de l'entitat interessada, el desenvolupament de l'acció fins que se supervise l'execució del projecte, a menys que l'entitat referme la devolució dels fons percebuts.
b) Revocar, amb audiència prèvia de l'entitat interessada, la resolució de concessió.
2. En els supòsits previstos en l'article 37 de la Llei 38/2003, General de Subvencions, i en l'article 15 de l'esmentat Decret 201/1997, l'entitat beneficiària de la subvenció haurà de reintegrar la quantitat rebuda i abonar l'interés de demora des del moment del pagament de la subvenció.
Base 25. Difusió de l'origen de les subvencions
Les entitats que reben estes ajudes hauran de donar difusió a l'origen de la subvenció i incorporar de forma visible el logotip de la Cooperació al Desenvolupament de la Generalitat en tot el material escrit de difusió o de publicitat que tinga qualsevol relació amb el projecte subvencionat, així com, si és el cas, aquells logotips que tinguen relació amb el programa públic en què s'emmarquen. Quan les entitats beneficiàries de la subvenció exhibisquen el seu propi logotip, el de la Generalitat així com si és el cas el del programa públic en què s'emmarque el projecte subvencionat, haurà de figurar amb la mateixa grandària i en les mateixes condicions de visibilitat.
Base 26. Règim jurídic aplicable
Esta convocatòria i la corresponent concessió d'ajudes s'ajustarà al que disposen els preceptes de caràcter bàsic de la Llei 38/2003, de 17 de novembre, General de Subvencions, i del Reial Decret 887/2006, de 21 de juliol, pel qual s'aprova el Reglament de desplegament, així com a aquells altres preceptes d'estos textos legals que, amb caràcter supletori, en quant siguen compatibles amb la legislació pròpia, siguen d'aplicació de conformitat amb el que disposa l'article 4 del Decret 201/1997, d'1 de juliol, del Consell de la Generalitat, en especial, quant al règim de reintegraments i d'infraccions i sancions.
Igualment, s'aplicaran a la present convocatòria els preceptes en matèria de subvencions arreplegats en el Text Refós de la Llei d'Hisenda Pública de La Generalitat, sempre que no s'oposen als articles bàsics de l'esmentada llei estatal.ANNEX III
DOCUMENTACIÓ QUE HA D'ACOMPANYAR
AL FORMULARI D'IDENTIFICACIÓ DEL PROJECTE.
CONVOCATÒRIA DE DESENVOLUPAMENT
Notes:
- La documentació s'haurà de presentar en dues carpetes, corresponents a cada un dels apartats A i B. En cada carpeta constarà la seua denominació (per exemple "Carpeta A: dades administratives de l'entitat sol·licitant").
- Les carpetes contindran els documents ordenats d'acord amb el número que se'ls atribuïx en este llistat, î s'hauran de presentar separats els subapartats de què consta cada carpeta.
- Si una entitat presenta diversos projectes a qualsevol de les convocatòries podrà presentar un únic exemplar de la carpeta A, i farà constar la referència del projecte en què es troben les ja presentades (excepte en el cas dels documents 11 a 14, que s'hauran d'aportar de forma individual per cada un dels projectes presentats, ja que s'haurà d'obrir un compte independent per cada projecte).
- La carpeta B es presentarà en dos exemplars.
- S'eximix de la presentació del document 15 les entitats que amb anterioritat hagen rebut subvencions del Programa de Cooperació de la Generalitat en anteriors convocatòries de projectes de cooperació internacional al desenvolupament.
CARPETA A: DADES ADMINISTRATIVES DE L'ENTITAT SOL·LICITANT
1. Targeta d'identificació fiscal de l'entitat sol·licitant (fotocòpia compulsada per l'administració).
2. Certificat acreditatiu de la inscripció al Registre d'Organitzacions No Governamentals, adscrit a l'Agència Espanyola de Cooperació Internacional, en què conste la seu que disposa l'ONGD a la Comunitat Valenciana.
3. En el cas d'ONGD que ja van ser subvencionades en alguna de les últimes cinc convocatòries i les condicions d'inscripció de les quals no hagen variat, aportaran certificat del secretari de l'entitat amb el vistiplau del president de tindre seu oberta a nom de l'entitat a la Comunitat Valenciana.
4. En cas d'haver-hi alguna variació en la inscripció de l'ONGD, hauran d'aportar el certificat corresponent.
5. En cas de no haver-hi cap variació en la inscripció de l'ONGD, hauran d'aportar certificat del secretari de l'entitat amb el vistiplau del president que les condicions d'inscripció al Registre de l'Agència Espanyola de Cooperació Internacional no han variat des que es va realitzar esta.
6. Certificat del secretari de l'entitat amb el vistiplau del president de no incórrer en cap de les circumstàncies recollides en l'article 13.2 i 3 de la Llei 38/2003, de 17 de novembre, General de Subvencions.
7. Certificat del secretari de l'entitat amb el vistiplau del president de complir la normativa sobre integració laboral de persones amb discapacitat o, si escau, l'exempció d'esta obligació.
8. Certificat del secretari de l'entitat amb el vistiplau del president en què s'haurà de fer constar l'acord de sol·licitar la subvenció d'acord amb les normes estatutàries (amb referència expressa al títol o títols dels projectes per als quals se sol·licita subvenció).
9. Certificat del secretari de l'entitat amb el vistiplau del president en què s'haurà de fer constar el compromís que l'entitat no durà a terme, en l'àmbit d'execució del projecte presentat, cap acció que poguera resultar contradictòria amb la política exterior d'Espanya i igualment el compromís que l'ONGD no realitzarà cap acció que puga resultar contradictòria amb els objectius de la Generalitat (amb referència expressa al títol o títols dels projectes per als qual se sol·licita subvenció).
10. Certificats d'estar al corrent:
a. En el compliment de les obligacions fiscals de l'Agència Estatal de l'administració Tributària.
b. En el compliment de les obligacions fiscals de la Conselleria d'Economia, Hisenda i Ocupació de la Generalitat de la Comunitat Valenciana.
c. En el compliment de les obligacions amb la Seguretat Social.
11. Fitxa de manteniment de tercers segons model normalitzat disponible a l'adreça http://www.pre.gva.es/cdre/cooperacion, en la qual constarà el compte bancari on s'ha de rebre, si escau, la transferència.
12. Acreditació de la titularitat del compte bancari que s'indica a la fitxa de manteniment de tercers.
13. Acreditació del poder de representació de la persona jurídica pel firmant de la declaració continguda a la fitxa de manteniment de tercers.
14. Document d'identificació fiscal de la persona física firmant de la declaració continguda a la fitxa de manteniment de tercers.
CARPETA B: DADES TÈCNIQUES DE L'ENTITAT SOL·LICITANT I DEL PROJECTE (documents en dos exemplars)
15. Diari oficial o qualsevol altre document oficial, alié a l'entitat, que acredite l'experiència de l'entitat sol·licitant en l'execució de sis projectes de cooperació en països en via de desenvolupament. Estos documents hauran d'anar precedits d'una taula on s'especifique cada un dels projectes realitzats (títols i dates d'execució), import total de cada un dels projectes (en euros), organismes finançadors i quantia de les subvencions concedides (en euros).
16. Memòria d'activitats de l'entitat sol·licitant. En la memòria constaran:
a. Activitats realitzades durant els tres últims anys naturals anteriors a la convocatòria.
b. Estat comptable i ingressos de l'exercici corresponent als últims comptes aprovats, que inclourà un balanç d'operacions i fonts de finançament.
c. Nom dels directius i membres del Patronat o òrgan col·legiat equivalent. Data del seu nomenament i sistema d'elecció d'estos.
17. En el cas que el projecte s'haja de realitzar a través d'una agrupació d'entitats, especificació de les entitats que conformen l'agrupació, la seua experiència i capacitats, així com, si escau, memòria d'activitats conjuntes anteriors.
18. Organigrama de l'entitat sol·licitant a la Comunitat Valenciana i nom, dedicació i titulació del personal responsable de la gestió administrativa i econòmica del projecte (formulació, seguiment i control). Designació de la persona que actuarà de contacte davant l'administració per a estos temes.
19. Antecedents. Context. Participació dels beneficiaris. Descripció detallada del projecte. Integració del projecte en el marc estratègic recollit al Pla Anual de Cooperació al Desenvolupament de la Generalitat 2007.
20. Anàlisi de viabilitat i sostenibilitat.
21. Memòria econòmica del projecte, d'acord amb el que establixen els articles 6, 7 i 8 del Decret 201/1997, d'1 de juliol, del Consell de la Generalitat (DOGV núm. 3.036, de 16.07.1997). Esta memòria s'haurà d'adaptar als conceptes de despeses contingudes al formulari d'identificació del projecte i contindrà:
a. Pressupost detallat al màxim en euros (d'acord amb les partides del formulari de sol·licitud i incloent-hi costos unitaris, nombre d'unitats i distribuïts en conceptes i subconceptes de despesa).
b. Costos en moneda local i en moneda intermèdia.
c. La memòria comprendrà un pla de finançament (i inclourà els finançadors i les activitats finançades per cada un d'ells).
Es recorda que és preceptiu que s'incloga en esta memòria econòmica la realització d'una avaluació final externa per a tots aquells projectes el cost total dels quals siga superior a 250.000 euros, i que en els projectes el cost total dels quals siga de fins a 250.000 euros la realització d'esta avaluació final serà potestativa. En el primer cas, la subvenció sol·licitada per a la realització d'esta avaluació no podrà ser superior al 2% de l'import global de la subvenció que se sol·licite. En el segon, no resultarà aplicable esta limitació, si bé l'import de la subvenció que se sol·licite amb este fi haurà de ser coherent amb el projecte que s'ha d'executar i el tipus d'avaluació que s'ha de realitzar.
22. Relació del personal laboral i voluntari de l'entitat sol·licitant que participarà en l'execució del projecte i dades identificatives de l'esmentat personal: nom, DNI (o equivalent del país en via de desenvolupament) i lloc o funció en l'organització. Idèntica relació pel que fa al personal del soci local.
23. Descripció del soci local: naturalesa jurídica, fins de l'entitat, localització i àmbit geogràfic d'actuació, mitjans materials, experiència i activitats prèvies, vincles amb l'entitat sol·licitant, implicació en el projecte, relació amb els beneficiaris de l'acció. Aportació d'estatuts del soci local.
24. Factures proforma que les quals es basen els costos descrits a la memòria. Cada una de les factures apareixerà, així mateix, subnumerada, d'acord amb una relació d'estes que les acompanyarà. En cas d'impossibilitat de presentació d'alguna factura proforma, s'aportarà informe justificatiu d'esta impossibilitat.
25. Informe i documentació justificativa de la quantia de les despeses indirectes que s'imputen al projecte, que hauran de ser detallades i s'acompanyaran de les corresponents factures proforma.
26. Si escau, documentació acreditativa del valor de les contribucions en espècie del soci local:
a. Certificat del registre o autoritat competent que certifique el valor real de les espècies.
b. Si es tracta de mà d'obra, han d'aportar els salaris mitjans de la classificació laboral de què es tracte.
27. Si escau, documentació acreditativa de la titularitat i règim de propietat dels immobles vinculats al projecte:
a. Certificat del registre o autoritat competent en què conste el valor de l'immoble o solar edificable aportat.
b. Certificat del registre o autoritat competent que acredite la propietat.
c. Compromís per part de l'entitat de la cessió dels immobles vinculats al projecte, bé als beneficiaris, bé al soci local.